പ്ലാപ്പള്ളിയില് നിന്ന് ഒരു മൃതദേഹ ഭാഗങ്ങള് കൂടി കണ്ടെടുത്തു കോട്ടയം: കൂട്ടിക്കല് പ്ലാപ്പള്ളിയില് ഉരുള്പൊട്ടല് ദുരന്തത്തില് ഒരാള് കൂടി മരിച്ചെന്ന് സംശയം. ഒരാളുടെ കൂടി മൃതദേഹാവശിഷ്ടങ്ങള് കണ്ടെത്തി. പ്ലാപ്പള്ളിയില് ഉരുള്പൊട്ടലില് മരിച്ച അലന്റെ മൃതദേഹത്തിന് ഒപ്പമുള്ള കാലുകള് മുതിര്ന്ന പുരുഷന്റേതാണ് എന്ന സംശയം ഡോക്ടര്മാര് ഉയര്ത്തിയതോടെയാണ് വീണ്ടും തിരച്ചില് തുടങ്ങിയത്. ഒരാള് കൂടി ഈ ഭാഗത്ത് മണ്ണിനടിയില്പ്പെട്ടതായ സംശയം ബലപ്പെട്ടതോടെ നാട്ടുകാര് തിരച്ചില് തുടരുകയായിരുന്നു. പ്ലാപ്പള്ളി താളുങ്കല് എന്ന സ്ഥലത്ത് നാട്ടുകാര് നടത്തിയ തിരച്ചിലിലാണ് രണ്ട് കാലുകള് ഒഴികെയുള്ള ശരീര ഭാഗങ്ങള് കണ്ടെടുത്തത്. ലഭിച്ച മൃതദേഹ ഭാഗങ്ങള് കാഞ്ഞിരപ്പള്ളി താലൂക്ക് ആശുപത്രിയിലേക്ക് മാറ്റി.ഇന്ന് കണ്ടെത്തിയത് അലന്റെ ശരീരഭാഗങ്ങളില് കണ്ടെത്താത്ത ഭാഗങ്ങള് ആകാനും സാധ്യതയുണ്ടെന്നാണ് കാഞ്ഞിരപ്പള്ളി തഹസില്ദാര് പ്രതികരിച്ചത്. മൃതദേഹം ജീര്ണിച്ച അവസ്ഥയില് ആയതിനാല് തിരിച്ചറിയാന് സാധിച്ചിട്ടില്ല. ശരീര ഭാഗങ്ങള് ആരുടേതെന്ന് കണ്ടെത്താന് ഡിഎന്എ പരിശോധന നടത്തുമെന്നും തഹസില്ദാര് വ്യക്തമാക്കി.The post പ്ലാപ്പള്ളിയില് നിന്ന് ഒരു മൃതദേഹ ഭാഗങ്ങള് കൂടി കണ്ടെടുത്തു first appeared on MalayalamExpressOnline.